Presionet buxhetore dhe e ardhmja e fluturimeve në hapësirë
NASA nuk duhet ta ndërpresë dërgimin e anijeve të tipit shuttle në orbitë, rekomandojnë ekspertët
Pas dy vjetësh, anijet shuttle që dërguan astronautë në orbitë gjatë 30 vjetëve të kaluar nuk do të fluturojnë më. Qeveria amerikane, nën presione të mëdha buxhetore ka në plan të mos e vazhdojë më këtë program. Kështuqë eksplorimet e NASA-s me njerëz do të ndërpriten përkohësisht. Komisioni për Fluturimet me Njerëz në Hapësirë u tha ligjvënësve se do të duhen edhe të paktën 7 vjet të tjerë para se Shtetet e Bashkuara të dërgojnë një tjetër njeri në hapësirë. Norman Augustine është kryetar i këtij komisioni: Augustine, ish shef ekzekutiv i kompanisë aeronautike Lockheed Martin, thotë se NASA ka nevojë për 3 miliard dollarë më tepër në vit për të vazhduar planet e saj. Stacioni Ndërkombëtar i Hpësirës, ku ndodhen 6 astronautë, varet nga anijet e tipit shuttle dhe nga anijet ruse të hapësirës për furnizimin me njerëz dhe me materiale. Komisioni propozon që stacioni të qendrojë aktiv deri në vitin 2025 ndërsa anijet shuttle të përdoren edhe disa vjet të tjerë. Augustine u tha ligjvënësve të Kongresit se që një anije të fluturojë një ose dy herë në vit, duhen 2,5 miliard dollarë. Por, thotë ai, këtu ka probleme që lidhen me sigurinë. Programi i ardhshëm i NASA-s me njerëz quhet The Constellation – Yllësia. Raketat e tipit Ares 1 dhe Ares 5 do t’i dërgojnë astronautët në orbitë dhe pastaj në Hënë. Por e gjitha kjo kërkon kohë, thotë Ed Crawley, anëtar i komisionit për fluturimet në hapësirë. Ligjvënësja demokrate Gabrielle Giffords shprehu zhgënjim për raportin e komisionit: Raporti i plotë i komisionit do t’i dërgohet Kongresit nga fundi i këtij muaji. //ii